ddrg/super_eurlex huggingface dataset:
Úradný vestník L 162 , 16/06/1992 S. 0015 - 0015

Fínske špeciálne vydanie: Kapitola 15 Zväzok 11 S. 0051

Švédske špeciálne vydanie: Kapitola 15 Zväzok 11 S. 0051



Nariadenie Komisie (EHS) č. 1535/92 z 15. júna 1992, ktorým sa menia a dopĺňajú prílohy I a III k nariadeniu Rady (EHS) č. 2092/91 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2092/91 z 24. júna 1991 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín [1], a najmä na jeho článok 5 ods. 7 a článok 13, keďže výrobky určené na ľudskú spotrebu, zložené v podstate z jednej alebo viacerých zložiek rastlinného pôvodu, môžu v menšom množstve obsahovať aj zložky živočíšneho pôvodu, pre ktoré je nutné vymedziť pravidlá ich výroby; keďže kontrolný systém stanovený v prílohe III sa musí spresniť, čo sa týka kontrol, ktoré vykonávajú spracovateľské alebo baliace prevádzky pri prijatí výrobku, aby zabezpečili, že výrobok pochádza od prevádzkovateľa podliehajúceho kontrolnému systému; keďže opatrenia tohto nariadenia sú v súlade so stanoviskom výboru uvedeného v článku 14 nariadenia (EHS) č. 2092/91, PRIJALA TOTO NARIADENIE: Článok 1 Príloha I k nariadeniu (EHS) č. 2092/91 sa dopĺňa takto: "Zvieratá a živočíšne výrobky Do prijatia návrhu uvedeného v článku 1 ods. 2 a na účely prípravy zložiek uvedených v článku 5 ods. 3 písm. a) sa zvieratá chovajú v súlade s existujúcimi vnútroštátnymi pravidlami alebo pokiaľ také pravidlá nie sú, v súlade s medzinárodne uznávanou praxou organickej živočíšnej výroby." Článok 2 Príloha III k nariadeniu (EHS) č. 2092/91 sa mení takto: 1. do časti A bodu 4 sa vkladá nová zarážka, ktorá znie: "Pokiaľ prevádzková jednotka sama spracúva vlastnú poľnohospodársku výrobu, musí účtovníctvo obsahovať údaje uvedené v časti B bode 2 tretej zarážke tejto prílohy."; 2. do časti B bodu 6 sa vkladá nový pododsek, ktorý znie: "Pri prijatí výrobku uvedeného v článku 1 prevádzkovateľ skontroluje uzáver balení alebo kontajnera a prítomnosť označení uvedených v časti A bode 8 tejto prílohy. Výsledok tohto overenia sa výslovne uvedie v účtovníctve podľa časti B bodu 2. Pokiaľ kontrola vedie k pochybnosti o tom, či výrobok pochádza od prevádzkovateľa podliehajúceho kontrolnému systému uvedenému v článku 9, môže byť tento výrobok postúpený na spracovanie alebo balenie až po odstránení tejto pochybnosti." Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 15. júna 1992 Za Komisiu Ray Mac Sharry člen Komisie [1] Ú. v. ES L 198, 22.7.1991, s. 1. --------------------------------------------------
Úradný vestník L 176 , 30/06/1992 S. 0017 - 0017

Fínske špeciálne vydanie: Kapitola 3 Zväzok 42 S. 0197

Švédske špeciálne vydanie: Kapitola 3 Zväzok 42 S. 0197



Nariadenie Komisie (EHS) č. 1679/92 z 29. júna 1992, ktoré mení a dopĺňa nariadenie (EHS) č. 3083/73 o oznamovaní informácií potrebných pre vykonanie nariadenia Rady (EHS) č. 2358/71 o spoločnej organizácii trhu s osivom KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2358/71 z 26. októbra 1971 o spoločnej organizácii trhu s osivom [1], naposledy zmenené a doplnené nariadením (EHS) č. 1740/91 [2], a najmä jeho článok 9, keďže nariadenie Komisie (EHS) č. 3083/73 [3], naposledy zmenené a doplnené nariadením (EHS) č. 3642/88 [4], špecifikuje informácie, ktoré musia členské štáty doručiť Komisii a termíny pre takéto oznamovanie; keďže skúsenosti ukázali, že odhad zmluvnej plochy v skorom termíne, tak ako to vyžaduje pozícia č. 1 prílohy k nariadeniu (EHS) č. 3083/73, je mimoriadne ťažký; keďže výsledky takto získané nie sú spoľahlivé; keďže členské štáty by už z toho dôvodu nemali byť povinné doručovať údaje o odhadovanej zmluvnej ploche Komisii; keďže opatrenia stanovené v tomto nariadení sú v súlade so stanoviskom Riadiaceho výboru pre osivá, PRIJALA TOTO NARIADENIE: Článok 1 Záznam naproti číslu 1 v prílohe k nariadeniu (EHS) č. 3083/73 sa týmto vypúšťa. Článok 2 Toto nariadenie nadobúda účinnosť siedmy deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. júna 1992 Za Komisiu Ray Mac Sharry člen Komisie [1] Ú. v. ES L 246, 5.11.1971, s. 1. [2] Ú. v. ES L 163, 26.6.1991, s. 39. [3] Ú. v. ES L 314, 15.11.1973, s. 20. [4] Ú. v. ES L 317, 24.11.1988, s. 18. --------------------------------------------------
Úradný vestník L 215 , 30/07/1992 S. 0019 - 0019



Nariadenie Rady (EHS) č. 2059/92 z 30. júna 1992, ktorým sa mení a dopĺňa nariadenie (EHS) č. 845/72 ustanovujúce osobitné opatrenia na podporu chovu priadky morušovej RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže článok 2 ods. 1 nariadenia (EHS) č. 845/72 [4] ustanovuje okrem iného, že pomoc pri chove priadky morušovej sa určuje každý rok do 1. augusta vzhľadom na chovný rok, ktorý sa začína nasledujúcim kalendárnym rokom; keďže toto ustanovenie by sa vzhľadom na súčasnú prax malo zmeniť, PRIJALA TOTO NARIADENIE: Článok 1 V článku 2 nariadenia (EHS) č. 845/72 sa týmto odsek 1 nahrádza takto: "1. S účinnosťou od chovného roku 1972/73 sa poskytuje pomoc pri chove priadky morušovej v rámci spoločenstva. Táto pomoc, ktorej výška je jednotná v celom spoločenstve, sa určuje každý rok." Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Luxemburgu 30. júna 1992 Za Radu predseda Arlindo Marques Cunha [1] Ú. v. ES C 119, 11.5.1992, s. 36. [2] Ú. v. ES C 150, 15.6.1992. [3] Ú. v. ES C 169, 6.7.1992. [4] Ú. v. ES L 100, 27.4.1972, s. 1. Zmenené a doplnené nariadením (EHS) č. 4005/87 (Ú. v. ES L 377, 31.12.1987, s. 48). --------------------------------------------------
Úradný vestník L 217 , 31/07/1992 S. 0008 - 0008

Fínske špeciálne vydanie: Kapitola 3 Zväzok 44 S. 0008

Švédske špeciálne vydanie: Kapitola 3 Zväzok 44 S. 0008



Nariadenie Rady (EHS) č. 2159/92 z 23. júla 1992 o financovaní výdavkov na zriadenie a aktualizáciu registra pestovania olív RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 154/75 z 21. januára 1975 o zriadení registra pestovania olív v členských štátoch vyrábajúcich olivový olej [1], najmä na jeho článok 3 ods. 4, so zreteľom na návrh Komisie, keďže nariadenie (EHS) č. 154/75 stanovuje, že sa časť podpory produkcie vyplácanej pestovateľom olív počas určitého obdobia odpočítava a prideľuje na financovanie práce nevyhnutnej na zriadenie registra pestovania olív; keďže ak čiastky plynúce z uvedených zrážok nepokryjú výšku výdavkov, článok 3 ods. 4 uvedeného nariadenia stanovuje možnosť vykonať ďalšie zrážky tak, aby pokryli zostávajúce náklady; keďže čiastky plynúce z dosiaľ vykonaných zrážok sú veľmi nedostatočné v porovnaní s čiastkou, ktorá je potrebná na financovanie zriadenia a aktualizácie registra; keďže by sa mal stanoviť percentuálny podiel podpory produkcie pre nadchádzajúce hospodárske roky, ktorý sa má použiť na financovanie uvedených výdavkov, PRIJALA TOTO NARIADENIE: Článok 1 Na účely financovania výdavkov na zriadenie a aktualizáciu registra pestovania olív znížia príslušné orgány producentských členských štátov zodpovedné za vyplácanie podpory stanovenej v článku 5 nariadenia č. 136/66/EHS [2] pri vykonávaní platby čiastku podpory vyplácanú v priebehu hospodárskych rokov 1992/1993 až 1997/1998 o 2,4 %. Článok 2 Toto nariadenie nadobúda účinnosť 1. novembra 1992. Toto nariadenie je záväzné v celom rozsahu a je priamo uplatniteľné vo všetkých členských štátoch. V Bruseli 23. júla 1992 Za Radu predseda John Cope [1] Ú. v. ES L 19, 24.1.1975, s. 1. Nariadenie naposledy zmenené a doplnené nariadením (EHS) č. 3788/85 (Ú. v. ES L 367, 31.12.1985, s. 1). [2] Ú. v. ES L 172, 30.9.1966, s. 3025/66. Nariadenie naposledy zmenené a doplnené nariadením (EHS) č. 2046/92 (Ú. v. ES L 215, 30.7.1992, s. 1). --------------------------------------------------
Official Journal L 218 , 01/08/1992 P. 0094 - 0094



NARIADENIE KOMISIE (EHS) č. 2227/92 z 31. júla 1992, ktorým sa mení a dopĺňa nariadenie (EHS) č. 2048/90 o podrobných pravidlách na uplatňovanie systému pomoci v prospech malých producentov bavlny KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1152/90 z 27. apríla 1990 o zriadení systému pomoci v prospech malých producentov bavlny1, naposledy zmenené a doplnené nariadením (EHS) č. 2056/922, a najmä na jeho článok 7 ods. 1, keďže nariadenie (EHS) č. 2054/92 rozšírilo systém pomoci v prospech malých producentov bavlny zriadené nariadením (EHS) č. 1152/90 pre hospodárske roky 1989/90 až 1991/92; keďže podrobné pravidlá uplatňovania ustanovené v nariadení Komisie (EHS) č. 2048/903, naposledy zmenené a doplnené nariadením (EHS) č. 3218/904, sú limitované iba na uvedené hospodárske roky; keďže preto by sa toto obmedzenie malo zrušiť; keďže opatrenia stanovené v tomto nariadení sú v súlade so stanoviskom Riadiaceho výboru pre ľan a konope, PRIJALA TOTO NARIADENIE: Článok 1 V prvom odseku článku 6 ods. 1 nariadenia (EHS) č. 2048/90 sa nasledujúce "pre hospodárske roky 1990/91 a 1991/92" zrušuje. Článok 2 Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev. Bude sa uplatňovať od hospodárskeho roku 1992/93. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 31. júla 1992 Za Komisiu Ray MAC SHARRY člen Komisie 1 Ú. v. ES L 116, 8.5.1990, s. 1. 2 Ú. v. ES L 215, 30. 7.1992, s. 13. 3 Ú. v. ES L 187, 19.7.1990, s. 29. 4 Ú. v. ES L 308, 8.11.1990, s. 20.
Úradný vestník L 227 , 11/08/1992 S. 0001 - 0001

Fínske špeciálne vydanie: Kapitola 11 Zväzok 19 S. 0268

Švédske špeciálne vydanie: Kapitola 11 Zväzok 19 S. 0268



Nariadenie Rady (EHS) č. 2334/92 zo 7. augusta 1992 ktorým sa mení a dopĺňa nariadenie (EHS) č. 3906/89 s cieľom rozšírenia hospodárskej pomoci pre Slovinsko RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 235, so zreteľom na návrh Komisie [1], so zreteľom na stanovisko Európskeho parlamentu [2], keďže nariadenie (EHS) č. 3906/89 [3] umožňuje hospodársku a humanitárnu pomoc na podporu procesu hospodárskej a sociálnej reformy v určitých krajinách strednej a východnej Európy; keďže krajiny s nárokom na takúto pomoc sú uvedené v prílohe k spomínanému nariadeniu; keďže, ako výsledok nezávislosti Slovinska, má byť tento nový štát zahrnutý do zoznamu oprávnených krajín tak, aby sa aj naďalej umožnilo obdržanie pomoci podľa opatrení stanovených v nariadení č. 3906/89, ktoré bolo rozšírené odo dňa 17. septembra 1990 o Juhosláviu, PRIJALA TOTO NARIADENIE: Článok 1 Nasledovná krajina sa týmto vkladá do zoznamu v prílohe k nariadeniu (EHS) č. 3906/89: "SLOVINSKO" . Článok 2 Toto nariadenie nadobudne účinnosť na tretím dňom nasledujúcim po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 7. augusta 1992 Za Radu predseda N. Lamont [1] Ú. v. ES C 120, 12. 5. 1992, s. 26. [2] Stanovisko doručené 9. júla 1992 (ešte neuverejnené v úradnom vestníku). [3] Ú. v. ES L 375, 23. 12. 1989, s. 11. Nariadenie naposledy zmenené a doplnené nariadením (EHS) č. 3800/91 (Ú. v. ES L 357, 28. 12. 1991, s. 10). --------------------------------------------------
Úradný vestník L 240 , 24/08/1992 S. 0018 - 0018



Nariadenie Rady (EHS) č. 2410/92 z 23. júla 1992, ktorým sa mení a dopĺňa nariadenie (EHS) č. 3975/87 stanovujúce postup pri uplatňovaní pravidiel hospodárskej súťaže pre podniky leteckej dopravy RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 87, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže nariadenie (EHS) č. 3975/87 [4] tvorí časť balíka vzájomných opatrení prijatých Radou ako prvý krok k dokončeniu vnútorného trhu v doprave; keďže jeho rozsah bol podľa toho obmedzený na medzinárodnú leteckú dopravu medzi letiskami spoločenstva; keďže Komisia preto v súčasnosti nemá žiadne prostriedky na vyšetrenie prípadov podozrivých z porušenia článkov 85 a 86 zmluvy a dostatok právomoci prijímať rozhodnutia alebo ukladať také pokuty, na ktoré sú oprávnené dohovormi podľa článku 85 ods. 3 a ukončiť takéto porušenia vzťahujúce sa k doprave vo vnútri členského štátu; keďže celková letecká doprava vo vnútri členského štátu tiež podlieha liberalizačným opatreniam spoločenstva; keďže je preto žiaduce, aby boli stanovené pravidlá, podľa ktorých Komisia, v úzkom a stálom styku s príslušnými orgánmi členských štátov môže prijať požadované opatrenia pre použitie článkov 85 a 86 zmluvy v oblasti leteckej dopravy v situáciách, keď obchod medzi členskými štátmi môže byť nepriaznivo postihnutý; keďže je potrebné založiť bezpečný a jasný právny rámec pre leteckú dopravu v rámci členského štátu, ktorý by zabezpečil zodpovedajúce uplatňovanie súťažných pravidiel; keďže preto rozsah nariadenia (EHS) č. 2975/87 by mal byť rozšírený na túto oblasť leteckej dopravy, PRIJALA TOTO NARIADENIE: Článok 1 Slovo "medzinárodnú" sa týmto vypúšťa z článku 1 ods. 2 nariadenia (EHS) č. 3975/87. Článok 2 Toto nariadenie nadobúda účinnosť v deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 23. júla 1992 Za Radu predseda J. COPE [1] Ú. v. ES C 255, 30.8.1991, s. 9. [2] Ú. v. ES C 125, 18.5.1992, s. 130. [3] Ú. v. ES C 169, 6.7.1992, s. 13. [4] Ú. v. ES L 374, 31.12.1987, s. 1. --------------------------------------------------
Poskytovateľ online sprostredkovateľských služieb môže mať oprávnené dôvody rozhodnúť sa obmedziť, pozastaviť alebo ukončiť poskytovanie svojich služieb danému komerčnému používateľovi vrátane vyradenia jednotlivých tovarov alebo služieb daného komerčného používateľa alebo účinného odstránenia výsledkov vyhľadávania. Poskytovatelia online sprostredkovateľských služieb môžu bez toho, aby sa pozastavilo poskytovanie služieb, tiež obmedziť ponuku individuálnych komerčných používateľov; napríklad zhoršením jeho pozície alebo zhoršením prezentácie komerčného používateľa (tzv. dimming), ktoré môže zahŕňať zníženie jeho poradia. Vzhľadom na to, že takéto rozhodnutia môžu mať významný vplyv na záujmy dotknutého komerčného používateľa, mali by sa poskytovať pred alebo pri nadobudnutí účinnosti obmedzenia alebo pozastavenia poskytovania služieb s uvedením dôvodov daného rozhodnutia na trvalom nosiči. S cieľom minimalizovať negatívny vplyv takýchto rozhodnutí na komerčných používateľov by poskytovatelia online sprostredkovateľských služieb mali takisto umožniť objasniť v rámci vnútorného postupu vybavovania sťažností skutočnosti, ktoré viedli k tomuto rozhodnutiu, čo pomôže komerčnému používateľovi v prípade, keď je to možné, obnoviť dodržiavanie podmienok. Okrem toho, ak poskytovateľ online sprostredkovateľských služieb zruší rozhodnutie o obmedzení, pozastavení alebo ukončení poskytovania služieb, napríklad ak bolo rozhodnutie vydané omylom alebo ak k porušeniu obchodných podmienok, ktoré viedlo k tomuto rozhodnutiu, nedošlo v zlej viere a bolo napravené uspokojivým spôsobom, by mal tento poskytovateľ bez zbytočného odkladu obnoviť poskytovanie služieb pre dotknutého komerčného používateľa, a to aj pokiaľ ide o akýkoľvek prístup komerčného používateľa k osobným a iným údajom dostupným pred rozhodnutím.

Odôvodnenie rozhodnutia o obmedzení, pozastavení alebo ukončení poskytovania online sprostredkovateľských služieb by malo umožniť komerčným používateľom zistiť, či existuje priestor na napadnutie rozhodnutia, čím sa pre komerčných používateľov v prípade potreby zlepšia možnosti požadovania účinnej nápravy. V odôvodnení by sa mali určiť dôvody rozhodnutia vychádzajúce z dôvodov, ktoré poskytovateľ vopred stanovil vo svojich obchodných podmienkach, a mali by v ňom byť primeraným spôsobom uvedené relevantné konkrétne okolnosti, vrátane oznámení tretích strán, ktoré viedli k uvedenému rozhodnutiu. Avšak poskytovateľ online sprostredkovateľských služieb by nemal byť povinný poskytnúť odôvodnenie pre obmedzenia, pozastavenia alebo ukončenia poskytovania služieb, pokiaľ by to narúšalo právnu alebo regulačnú povinnosť. Okrem toho, odôvodnenie by sa nemalo vyžadovať, ak poskytovateľ online sprostredkovateľských služieb môže preukázať, že dotknutý obchodný používateľ opakovane porušil platné obchodné podmienky, čo malo za následok ukončenie poskytovania všetkých dotknutých online sprostredkovateľských služieb.
(255)

Potrebné nepretržité investovanie do dlhodobého majetku by už nebolo odôvodnené a návratnosť už nadobudnutých investičných aktív by bola neistá. To by mohlo viesť k zatváraniu závodov a súvisiacim stratám v oblasti zamestnanosti a nakoniec k zániku výrobného odvetvia.
(1)

Emisie skleníkových plynov z medzinárodnej leteckej dopravy predstavujú viac ako 2 % svetových emisií, pričom takéto emisie z medzinárodnej leteckej dopravy exponenciálne rastú a podľa odhadov by sa pri nezmenenom vývoji do roku 2050 mohli zvýšiť o 200 % v porovnaní so súčasnou úrovňou. Do roku 2050 by sa mali emisie skleníkových plynov znížiť aspoň o 50 % oproti úrovni z roku 1990. K zníženiu emisií by mali prispieť všetky odvetvia hospodárstva vrátane medzinárodnej leteckej dopravy.
(25)

Nariadenie (ES) č. 223/2009 predstavuje referenčný rámec pre toto nariadenie, a to aj pokiaľ ide o ochranu dôverných údajov. Veľmi podrobná úroveň informácií v rámci štatistiky medzinárodného obchodu s tovarom si však vyžaduje osobitné pravidlá dôvernosti. Dovozca alebo vývozca tovaru musí vnútroštátnemu štatistickému orgánu predložiť žiadosť o nezverejnenie štatistických výsledkov, ktoré by umožnili nepriamu identifikáciu takéhoto dovozcu alebo vývozcu. Vnútroštátny štatistický orgán by mal túto žiadosť považovať za odôvodnenú v prípade, že štatistické výsledky umožňujú nepriamo identifikovať tohto dovozcu alebo vývozcu. V opačnom prípade by mal mať vnútroštátny štatistický úrad možnosť zverejniť štatistické výsledky vo forme, ktorá umožňuje nepriamo identifikovať uvedeného dovozcu alebo vývozcu.
(24)

Kyselina boritá, bezvodý tetraboritan sodný, oxid boritý a hydrát tetraboritanu disodného spĺňajú kritériá klasifikácie ako látky reprodukčne toxické (kategória 1B) v súlade s nariadením (ES) č. 1272/2008, a tým aj kritériá na zahrnutie do prílohy XIV k nariadeniu (ES) č. 1907/2006 stanovené v článku 57 písm. c) uvedeného nariadenia. Tieto látky boli takisto identifikované a zahrnuté do zoznamu látok navrhovaných na zahrnutie v súlade s článkom 59 nariadenia (ES) č. 1907/2006 a na základe odporúčania agentúry zo 1. júla 2015 majú byť prednostne zahrnuté do prílohy XIV k uvedenému nariadeniu v súlade s článkom 58 uvedeného nariadenia. Okrem toho je použitie týchto látok veľmi rozmanité a týka sa širokej škály rôznych výrobných odvetví, čo by mohlo viesť k veľmi zložitým žiadostiam o autorizáciu. Keďže súčasné skúsenosti s vybavovaním žiadostí o autorizáciu, ktoré pokrývajú širokú škálu použitia, sú stále obmedzené, je nateraz vhodné odložiť rozhodnutie o zahrnutí týchto látok do prílohy XIV.
Úradný vestník L 227 , 22/09/1995 S. 0002 - 0002



Spoločná pozícia z 19. septembra 1995 definovaná Radou na základe článku J.2 Zmluvy o Európskej únii so zreteľom na predĺženie pozastavenia určitých obmedzení pokiaľ ide o obchod s Juhoslovanskou zväzovou republikou (Srbsko a Čierna Hora) (95/378/SZBP) RADA EURÓPSKEJ ÚNIE, so zreteľom na Zmluvu o Európskej únii a najmä na jej článok J.2, so zreteľom na rezolúcie 943 (1994), 970 (1995), 988 (1995), 1003 (1995) a 1015 (1995) prijaté 23. septembra 1994, 12. januára 1995, 21. apríla 1995, 5. júla 1995 a 15. septembra (1995) Radou bezpečnosti Organizácie Spojených národov, ZAUJALA TÚTO SPOLOČNÚ POZÍCIU: Článok 1 V súlade s rezolúciami 943 (1994), 970 (1995), 988 (1995), 1003 (1995) a 1015 (1995) prijatými 23. septembra 1994, 12. januára 1995, 21. apríla 1995, 5. júla 1995 a 15. septembra (1995) Radou bezpečnosti Organizácie Spojených národov, pozastavenie určitých obmedzení v obchode s Juhoslovanskou zväzovou republikou (Srbsko a Čierna Hora) sa predĺži. Článok 2 Táto spoločná pozícia bude uverejnená v úradnom vestníku. V Bruseli 19. septembra 1995 Za Radu predseda J. Solana --------------------------------------------------
Úradný vestník L 236 , 07/09/1999 S. 0001 - 0001



Spoločná pozícia Rady z 3. septembra 1999, ktorou sa mení a dopĺňa spoločna á pozícia 1999/273/SZBP týkajúca sa zákazu dodávok a predaja benzínu a výrobkov z benzínu do Juhoslovanskej zväzovej republiky (JZR), spoločná pozícia 1999/318/SZBP týkajúca sa dodatočných reštriktívnych opatrení proti Juhoslovanskej zväzovej republike (1999/604/SZBP) RADA EURÓPSKEJ ÚNIE, so zreteľom na Zmluvu o Európskej únii, najmä na jej článok 15, keďže: (1) dňa 23. apríla 1999 Rada prijala spoločnú pozíciu 1999/273/SZBP týkajúcu sa zákazu dodávok a predaja benzínu a výrobkov z benzínu do Juhoslovanskej zväzovej republiky (JZR) [1] a 10. mája 1999 spoločnú pozíciu 1999/318/SZBP týkajúce sa dodatočných reštriktívnych opatrení proti Juhoslovanskej zväzovej republike [2]; (2) dňa 19. júla 1999 Rada pripomenula svoju podporu demokraticky zvolenej vláde prezidenta Djukanoviča v Čiernej Hore a politickému a hospodárskemu reformnému programu Republiky Čierna Hora a zdôraznila potrebu urýchleného vyňatia Kosova a Čiernej Hory z ropného embarga a z iných sankcií; (3) článok 1 spoločnej pozície 1999/273/SZBP a článok 4 spoločnej pozície 1999/318/SZBP by sa vzhľadom na to mali zmeniť a doplniť; (4) na maximalizáciu účinku tejto spoločnej pozície považuje Európska únia za dôležitú politickú angažovanosť asociovaných krajín strednej a východnej Európy, Cypru, Malty a krajín EFTA; (5) na vykonanie opatrení uvedených vyššie je potrebná zodpovedajúca urýchlená akcia spoločenstva, PRIJALA TÚTO SPOLOČNÚ POZÍCIU: Článok 1 Do článku 1 spoločnej pozície 1999/273/SZBP sa pridá tento odsek: "3. Zákaz uvedený v odseku 1 sa nebude vzťahovať na dodávky a predaj benzínu a výrobkov z benzínu na provincie Kosovo a Republika Čierna Hora s cieľom činnosti prebiehajúcej v týchto provinciách alebo uskutočňujúcej sa z Čiernej Hory alebo Kosova, bez vplyvu na uplatnenie tohto článku v súvislosti so zvyškom Juhoslovanskej zväzovej republiky." Článok 2 Do článku 4 spoločnej pozície 1999/318/SZBP sa pridá tento odsek: "Zákaz uvedený vyššie sa nebude sťahovať na lety uskutočňované s obchodným alebo súkromným účelom medzi spoločenstvom a Republikou Čierna Hora alebo provinciou Kosovo nejuhoslovanskými dopravcami a aerolíniami Čiernej Hory, bez vplyvu na uplatňovanie tohto článku v súvislosti so zvyškom Juhoslovanskej zväzovej republiky." Článok 3 Predsedníctvo požiada asociované krajiny strednej a východnej Európy, Cyprus a Maltu a členov EFTA, aby sa pripojili k tejto spoločnej pozícii. Článok 4 Táto spoločná pozícia nadobúda účinnosť dňom jej prijatia. Článok 5 Toto spoločná pozícia sa uverejní v úradnom vestníku. V Bruseli 3. septembra 1999 Za Radu predseda T. Halonen [1] Ú. v. ES L 108, 27.4.1999, s. 1. [2] Ú. v. ES L 123, 13.5.1999, s. 1. --------------------------------------------------